Apollonius to Sarapodorus
Material: papyrus
Place: Oxyrhynchites
Categories: Brief (privat)
Apollonios an Sarapodoros
γυμνασιαρχία
Handel (Wein, Teppiche)
ἐπιτροπὴ οὐσιακή
Grüße
χαῖρε, κύριέ μου ἄδελφε Σαραπόδωρε, 
Ἀπολλώνιός σε προσαγορεύωι. 
ἐπιστολὴν Ἀνδρομάχου ἔπεμψά σοι 
ὅπως ἀναδῷς καὶ τὴν ἀντιγραφὴν 
ἐν τάχει ἡμεῖν πέμψῃς. ἡ δὲ ἀξίωσις 
αὐτοῦ περὶ τοῦ τηρηθῆναι αὐ
τῷ το ψήφισμα τῆς ἀναδοχῆς τῆ[ς] 
γυμνασιαρχ[ία]ς, καὶ εἰ μὲν οἷόν τε 
ἐστίν, ἃς ἐκ περισσοῦ ἡμέρας ἠναγ
κάσθη ποιῆσα[ι π]έρυσι, παραδεχθῆ
ναι αὐτῶ εἰς [τὰς ][ἐ]φετίους μὴ ὀκνή
σῃς. εἰ δὲ μή γε, κἂν ἀπὸ τοῦ νῦν 
τηρηθῆναι τὸ ψήφισμα. τοῦτο 
γὰρ καὶ δικαιότατον. ὁ Ἀχιλλεὺς περὶ 
τοῦ οἴνου οὐδὲν οὔτε ἐνήργησεν 
οὔτε ἀπῄτησεν. ἐδόκει δὲ χαράσσεσ
θαι ἐπὶ τούτῳ. ἡ τιμὴ τοῦ οἴνου 
ἐνταῦθα πάνυ ἐν κατυφέσει ἐστιν. 
μέχρι γὰρ  Α καὶ ϡ τυγχάνει, ὥστε, 
εἰ δύνατόν σοί ἐστιν Ἀλέξανδρον 
τὸν Ἀκωρείτ[η]ν ἀξιῶσ[αι] ὅπως 
διὰ πλοίου αὐτ[ο]ῦ ..ήσῃ [μ]οι ἐνε
χθῆναι κὰ̓̀ν [ὅ]σον ἐὰν [ε]ὕρῃς 
εἰς ἃ γράφεις, πο[ίη]σον. ο[ἱ] μέντοι Ἀντινοϊτι
κοὶ ἐκδοχεῖς ἐπ[ε]τάξαντό μοι ὅτι, 
ἢ συνωνούμεθα τὰ σὰ τῆς αὐτῆς 
τιμῆς ἢ ἀποφέρομεν τῷ ἀδελ
φῷ σου αὐτά. τοὺς τάπητας ἐξέ
δωκα. ὁ γὰρ σημιογράφος οὐκ ἔ
δωκέν μοι τ[ά]πητα. ὑπέσχετο 
μέντοι δώσε[ι]ν μοι  θ. καινοῦ. 
εἰδέναι μέντοι ὀφείλεις ὅτι 
προσελθεῖν [σ]ε δεῖ ἕνεκεν τῆς ἐκ
κλήτου πρὸ τῆ[ς] προθεσμίας κατὰ 
τὸ διάταγμα. [ἔ]στιν τῆς οὐσιακῆ[ς] 
ἐπιτροπῆς ὀφφικιάλιος ἐνθάδε 
ζητῶν πρ[όσ]τιμον ἐκκλήτων,
ὃς καὶ ἡμεῖν ἕνεκεν τῆς τότε πρὸς τὸν οὐσιακὸν περὶ χειρογρ  ϛ καὶ μέχρι νῦν 
 πρὸς αὐτὸν οὐδέπω οὐδὲν ἐπράξαμεν, ἐὰν δέ τι καινότερον πραχθῇ, δηλωθήσεταί σοι. 
 ἀσπάζεταί 
 σε τὰ τεκνία ἡμῶν καὶ ἡ μήτηρ αὐτῶν καὶ οἱ ἡμῶν πάντες. ἐρρῶσθαί σε εὔχομαι, κύριέ μου.
Σαραποδώρωι    ἐξηγητῇ 
π Ἀπολλωνίου.